ΚΕΦΑΛΑΙΟ 8ο: ΚΑΝΟΝΙΣΜΟΙ ΕΡΓΑΣΙΑΣ

**8.1 Έννοια – Περιεχόμενο**

Οι ειδικοί κανονισμοί εργασίας στα πλοία, καθώς και τα συστήματα ποινικών/ πειθαρχικών διατάξεων ειδικά για ναυτικούς (ανάλογα με τα οποία δεν υπάρχει σε άλλους κλάδους), επιβάλλονται για τους εξής δύο λόγους:

α) **Ιδιάζουσες συνθήκες**:

* Όταν το πλοίο ταξιδεύει, το πλήρωμά του διαμένει και εργάζεται συνεχώς σε αυτό, σε **συνθήκες που δεν συναντώνται στην εργασία ξηράς**
* Στο πλοίο δεν υπάρχει άμεση εποπτεία των κρατικών αρχών
* Υπάρχει ανάγκη ανάθεσης σε κάποιο πρόσωπο (Πλοίαρχος) η ευθύνη για την κανονική διεξαγωγή του ταξιδιού, την τήρηση της τάξης και την ομαλή διεξαγωγή της υπηρεσίας
* Ο Πλοίαρχος, πλαισιωμένος από τους αξ/κούς, μεριμνά για κάθε τί που αφορά στο πλοίο, στους επιβαίνοντες και στο φορτίο.

β) **Αναγκαιότητα πειθαρχίας**:

* Είναι παραδεκτό ότι η πειθαρχία (υπακοή προς τους ιεραρχικά ανώτερους) είναι απαραίτητη **σε κάθε μορφή ομαδικής εργασίας** ώστε να επιτυγχάνεται ο συντονισμός και η κανονική απόδοση των εργαζομένων.
* Η τήρηση της πειθαρχίας στα πλοία (άμεση και ακριβής εκτέλεση εντολών Πλοιάρχου – αξ/κών) **είναι αναγκαία περισσότερο από οπουδήποτε αλλού**, για την ασφάλεια του πλοίου, φορτίου, επιβαινόντων.

Οι ***κανονισμοί εργασίας*** καταρτίζονται από το Υπ. Εμπορικής Ναυτιλίας και εγκρίνονται με ΠΔ. Οι κανονισμοί αυτοί **ρυθμίζουν**:

**α)** Την **ιεραρχία** στην υπηρεσία του πλοίου και τη **διαίρεση του πληρώματος κατά κλάδους** (κατάστρωμα, μηχανή, γενικές υπηρεσίες)

**β)** Τα γενικά και ειδικά **καθήκοντα και τις ευθύνες του Πλοιάρχου**, των **αξ/κών** και κατώτερων **μελών πληρώματος**, ανάλογα με την ειδικότητα και το βαθμό.

**γ)** Τη **διεξαγωγή υπηρεσίας** στα πλοία, δλδ τον τρόπο οργάνωσης/ διεύθυνσης της εργασίας από τον Πλοίαρχο, **εν πλω και εν όρμω**.

**8.4, 8.4.1, 8.4.2 : βλ. ενότητα 6.7**

**8.4.3 Γενικές διατάξεις:**

**α) Ωράριο εργασίας:**

Για πλήρωμα που δεν υπηρετεί σε φυλακές: 08:00 – 17:00, ΔΕ-ΠΑ, με μία ώρα διαλείμματος.

Σε ειδικές περιπτώσεις: 06:00 – 19:00, με διακοπή για γεύμα/ ανάπαυση.

Εβδομαδιαίες ώρες εργασίας (βάση ΣΣΕ): 40 (ΣΑ-ΚΥ ημέρες αργίας)

Υπέρβαση ωραρίου εργασίας: πλέον των 40 ωρών/ εβδομάδα καταβάλλεται υπερωριακή αμοιβή.

Πρόσθετες αμοιβές: καταβάλλονται για την απασχόληση σε πρόσθετες εργασίες που ορίζονται από τη ΣΣΕ.

**β) Εργασίες που απαγορεύονται (εκτός έκτακτης ανάγκης):**

1. Χειρωνακτική εργασία από αξ/κούς καταστρώματος

2. Απασχόληση των ραδιοτηλεγραφητών σε εργασία άλλη από της ειδικότητάς τους

3. Η εκτέλεση εργασιών εν πλω με τη χρήση ικριωμάτων

4. Ο χρωματισμός ή αποσκωρίαση των εξωτερικών πλευρών του πλοίου, εντός δεξαμενών, ποταμών ή διαύλων με ισχυρά ρεύματα

5. Κάθε εργασία πάνω σε ιστούς όταν το αντίστοιχο βαρούλκο είναι σε λειτουργία

6. Η πλύση και χρωματισμός χώρων που βρίσκονται πάνω από λέβητα σε λειτουργία.